《试院七夕》
宋代·喻良能

过雨秋风洒客裳，长廊广厦更清凉。
不看云际痴牛女，细读文清古战场。
病骨未轻聊把酒，诗情欲适旋焚香。
敢辞秉烛分清夜，犹记槐黄昔日忙。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎清、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。